ߞߊ߬ߙߏ߲߬ߞߊ߲߫ ߘߎ߲ߓߎߦߊ߫

ߎߡߊߙߎ߫ ߣߴߊ߬ ߘߋ߲ߞߍ߫ ߕߋ߬ߟߋ 
ߞߊ߬ߙߏ߲߬ߞߊ߲߫ ߞߙߏ߬ߡߊ߫ ߟߊ߫ ߘߐ߬ߝߐ ߟߐ߲ߣߍ߲߫ ߕߍ߫ ߓߘߍ߫ ߞߍ߫߸ ߡߍ߲ ߣߍ߲ ߟߐ߲ߣߍ߲߫ ߦߴߊ߬ ߘߐ߫߸ ߏ߬ ߟߐ߲ߣߍ߲߫ ߦߋ߫ ߛߊ߬ߡߘߎ߬ߜߍ߫ ߟߊ߫ ߘߐ߬ߝߐ ߛߌߟߊ ߟߋ߬ ߝߍ߬. ߛߋߞߎ߫ ߎߡߊߙߎ߫ ߕߊߟ ߕߘߍ߬ ߦߋ߫ ߝߊ߰ߡߊ߬ߦߊ ߟߊ߫ ߕߎ߬ߡߊ ߡߍ߲ ߠߊ߫߸ ߊ߬ ߕߘߍ߬ ߦߋ߫ ߓߙߊߞߊ߫ ߢߌߣߌ߲߫ ߝߋ߲ ߠߎ߬ ߗߋ߫ ߟߴߏ߬ ߡߊ߬ ߞߍ߬ߣߍ߲ ߏ߬ ߟߊ߫ ߥߊߟߖߌߦߊ ߞߏߛߐ߲߬߸ ߊ߬ ߕߏ߫ ߘߴߏ߬ ߟߋ ߘߊߞߘߐ߫ ߝߎߚߎ߫ ߝߏ߫ ߞߊ߬ ߥߵߊ߬ ߛߵߊ߬ ߟߊ߫ ߛߊ߬ߦߊ ߟߊ߫. 

ߎߡߊߙߎ߫ ߕߊߟ ߟߊ߫ ߛߊ߬ߦߊ ߞߐ ߘߐ߫߸ ߊ߬ ߘߋ߲ߞߍ߫ ߛߋ߰ߘߎ߬ ߡߍ߲ ߠߊߛߌ߰ ߘߴߊ߬ ߣߐ߭ ߘߐ߫߸ ߏ߬ ߞߵߊ߬ ߓߟߏߘߐߓߍ߲߬ ߣߏ߯ߙߊ߫ ߞߟߍ߬ ߞߊ߲ ߡߊ߬. ߒ߬ߓߊ߬ ߞߊ߬ߙߏ߲߬ߞߊ߲߫ ߣߴߊ߬ ߟߊ߫ ߡߊ߲߬ߛߊ߬ߟߊ ߞߵߏ߬ ߟߋ ߟߊߓߍ߲߬ ߝߊ߲߬ߞߊ ߟߊ߫ ߥߏߎ߫߹ ߞߊ߬ ߛߋ߰ߘߎ߬ ߘߊ߬ߘߌ߬ ߞߵߊ߬ ߛߐ߰ߙߊ߲߬ߧߊ ߟߎ߬ ߟߊߡߙߊ߬ ߞߵߏ߬ ߞߴߊ߬ ߟߊ߫ ߟߊ߬ߥߛߊ ߕߐ߰ߡߊ߬ߛߙߋ ߘߌ߫ߞߎߡߊ ߢߌ߲߬ ߠߎ߫ ߦߋ߫ ߛߊ߬ߡߘߎ߬ߜߍ߫ ߕߎ߬ߙߋ߫ ߟߊ߫ ߘߐ߬ߝߐ ߞߊ߬ߝߊ ߘߐ߫߸ ߡߍ߲ ߛߓߍߦߊ߫ ߘߊ߫ ߛߟߏ߬ߡߊ߯ߣߊ߫ ߞߊ߲ߕߍ߫ ߓߟߏ߫߸ A4, ߞߐߜߍ߫ ߃߄.  

 ߛߊ߭ߡߏ߬ߙߌ߬ ߞߟߍ  
ߊ߬ߟߌ߬ߡߊ߯ߡߌ߲߫ ߛߊ߭ߡߏ߬ߙߌ߬ ߞߍߣߍ߲ ߓߊߕߍ߫ ߟߊߡߌߣߌ߲ ߞߍ߬ߟߍ ߞߊ߲߬߸ ߊ߬ ߟߊ߫ ߞߍ߬ߟߍ ߛߋ߫ ߘߊ߫ ߞߏߟߏ߲ߞߊߟߊ߲߫ ߡߊ߬߸ ߊ߬ ߞߊ߬ ߛߎ ߛߌ߰ ߣߏߙߊߛߏߓߊ߫ ߖߌ߲߭ ߘߟߊ߫ ߞߊ߬ ߛߏ߬ߙߌ߬ ߊ߬ߟߎ߫ ߞߟߍ߬ ߟߊ߫߸ ߞߊ߬ߙߏ߲߬ߞߊ߲߫ ߘߊ߬ߘߌ߬ ߘߊ߫ ߞߍ߬ߟߍ ߏ߬ ߟߋ ߘߐ߫߸ ߊ߬ ߞߊ߬ ߖߐ ߡߌ߲߬ ߛߊ߬ߡߘߎ߬ߜߍ߫ ߕߎ߬ߙߋ߫ ߢߍ߫. ߊ߬ߟߌ߬ߡߊ߯ߡߌ߲߫ ߞߊ߬ ߛߋ߰ߘߎ߬ ߛߐ߰ߙߊ߲߬ߧߊ ߏ߬ ߟߎ߬ ߡߞߊߣߌ߲߫ ߊ߬ ߟߊ߫ : «ߞߏ߫ ߊ߬ ߝߐ߫ ߘߊ߫ ߒ ߢߣߊ߫ ߞߏ߫ ߊߟߎ ߟߋ߬ ߞߊ߬ ߟߊ߭ߖߌ߬ ߎߡߊߙߎ߫ ߘߋ߲ߞߍ߫ ߝߊ߱ ߦߊ߲߬؟ ߞߊ߬ߙߏ߲߬ߞߊ߲߫ ߞߵߊ߬ ߖߋ߬ߓߌ߬ ߞߏ߫ ߒߠߋ ߡߴߊ߬ ߝߊ߱ ߘߋ߬߸ ߤߊߞߍ ߟߋ߬ ߞߵߊ߬ ߝߊ߰: ߓߊߏ߬ ߊ߬ ߝߊ߬ ߓߊߟߏߣߍ߲߫ ߕߘߍ߬ ߦߋ߫ ߕߎ߬ߡߊ ߡߍ߲ ߠߊ߫߸ ߊ߲ ߠߎ߬ ߕߘߍ߬ ߦߴߊ߬ ߓߙߊߞߊ߫ ߢߌߣߌ߲߫ ߠߊ߫ ߟߋ߬ ߛߐ߲߬ ߞߘߊߎ߫߸ ߏ߬ ߘߎߓߊ߫ ߘߴߊ߲ ߢߍ߫ ߞߏ߫ ߊߟߊ߫ ߞߴߊ߲ ߢߌ߲߭ ߛߋ߫ ߊ߲ ߠߊ߫߸ ߊ߲ ߞߵߊ߬ߟߋ߬ ߘߐߥߟߏߣߍ߲ ߦߴߊ߲ ߠߎ߬ ߞߎ߲߬ߠߊ߫ ߟߏ߲ ߘߏ߫ ߏ߬ ߟߋ ߘߐ߫ ߞߴߊ߬ ߣߊ߬ߣߍ߲߫ ߦߴߊ߲ ߞߟߍ߬ ߞߊ߲ ߡߊ߬. ߊ߬ߟߌ߬ߡߊ߯ߡߌ߲ ߞߵߊ߬ ߛߐ߰ߙߊ߲߬ߧߊ ߟߎ߬ ߡߞߊߣߌ߲߫ ߏ߬ ߟߋ ߘߐ߫»ߞߊ߬ ߓߊ߲߫ ߞߵߏ߬ ߟߊ߫ ߥߊ߫ ߘߌ߲ߜ߭ߌߙߊߦߌߞߊ ߟߎ߬ ߡߊ߬ ߞߏ߫ ߊ߬ߟߎ߬ ߦߴߊ߬ ߓߊ߬ߘߍ ߞߍ߫ߞߎߡߊ ߣߌ߲߬ ߡߊߟߐ߲ߣߍ߲߫ ߦߋ߫ ߞߏߟߏ߲ߞߊߟߊ߲ߞߊ ߟߎ߬ ߓߟߏ߫ ߞߏߛߓߍ߫߸ ߞߊߕߘߍ߬ߕߍ߫ ߣߏ߯ߙߞߊ ߟߎ߬ ߡߊ߬.. 
 ߓߙߊߓߐ ߣߌ߫ ߟߊ߬ߥߛߊ ߟߎ߬ ߢߊ߰ߢߊ߮ ߟߎ߫ ߘߐ߫ 
220x124px|thumb|ߞߊ߬ߙߏ߲߬ߞߊ߲߫ ߥߎߟߋ߲ ߠߊ߫ ߞߟߍ߬ߘߋ߲ ߠߎ߬ ߕߘߍ߬ ߦߋ߫ ߡߊߕߐ߯ ߟߊ߫ ߝߐߟߌߝߋ߲ ߢߌ߲߬ ߠߋ ߟߊ߫߸ ߊ߬ ߕߐ߯ ߟߋ߬ ߞߏ߫ ߕߊߣߊ߲ߓߊ
ߡߊ߲߬ߛߊ߫ ߞߊ߬ߙߏ߲߬ߞߊ߲߫ ߕߋ߬ߟߋ ߘߐ߫ ߊ߬ ߣߌ߫ ߡߊ߲߬ߘߋ߲߫ ߖߡߊߣߊ ߟߎ߫ ߛߌߦߊߡߊ߲߫ ߘߐ߫߸ ߕߊߣߊ߲ߓߊ ߣߌ߫ ߕߊߣߊ߲ߣߍ߲ ߠߎ߬ ߟߋ߬ ߕߘߍ߬ ߦߋ߫ ߛߏ ߟߎ߬ ߞߣߐ߫ ߡߍ߲ ߠߎ߬ ߕߘߍ߬ ߦߋ߫ ߝߐ߫ ߟߴߊ߬ ߟߊ߫ ߖߡߊ߬ߣߊ߬ߘߋ߲ ߠߎ߬ ߓߟߏ߫ ߞߍ߬ߟߍ ߟߊ߬ߥߛߊ ߟߎ߬ ߛߐ߬ߘߐ߲ ߞߐ ߣߌ߫ ߞߟߍ߬ߘߋ߲ ߠߎ߬ ߟߊ߫ ߓߙߊߓߐ ߟߎ߬ ߘߐ߫ ߞߍ߬ߣߍ߲߸ ߏ߬ ߘߏ߫ ߟߎ߫ ߦߋ߫ ߡߊ߬ߙߊ ߘߐ߫ ߣߏ߯ߙߞߊ ߟߎ߬ ߓߟߏ߫ ߡߎߣߎ߲߬߸ ߡߍ߲ ߝߐߟߌ߫ ߓߟߏ ߘߏ߫ ߦߋ߫ ߗߍ߬ߘߎ߬ߣߎ߲߬ߕߊߣߊ߲ ߘߌ߫߸ ߏ߬ ߟߎ߬ ߘߏ߫ ߟߋ߬ ߦߋ߫: ߕߊߣߊ߲ߓߊ ߣߌ߫ ߕߊߣߊ߲ߣߍ߲ ߠߎ߬ ߘߌ߫ߞߎߡߊ ߣߌ߲߬ ߡߊߟߐ߲ߣߍ߲߫ ߦߋ߫ ߡߊ߲߬ߘߋ߲߫ ߗߍ߬ ߖߡߊߣߊ ߟߎ߬ ߘߐ߫ ߞߏߛߓߍ߫.

ߗߍ߬ߘߎ߬ߣߎ߲߬ߕߊߣߊ߲ ߢߊ߰ߢߊ߮ ߓߊ߯ ߞߍ߫ ߞߍ߫ ߟߊ߫ ߟߏ߲߫߫ ߡߍ߲ ߞߊ߬ߙߏ߲߬ߞߊ߲ ߥߎߟߋ߲ ߠߊ߫ ߗߍ߬ߞߎ߲߬ ߜߙߋ ߞߘߐ߬ߡߊ߲߫ ߣߌ߫ ߜߙߋ߫ ߞߘߐ߬ߡߊ߲߫ ߜߘߍ߫ ߡߍ߲ ߠߎ߬ ߦߋ߫ ߣߏߙߊߛߏߓߊ߫ ߘߎ߱ ߞߣߐ߫ ߏ߬ ߟߎ߫ ߓߍ߯ ߕߘߍ߬ ߦߋ߫ ߘߏ߲߬ ߠߊ ߡߐ߱ ߞߊ߲ߠߊ ߞߊ߬ ߓߐ߫ ߓߙߊ ߘߐ߫ ߏ߬ ߟߏ߲߫ ߢߊ߰ߢߊ߮ ߘߐ߫.
 ߦߟߌߡߊߛߙߋ ߟߎ߬ 

ߦߌߟߡߊ:ߊߝߙߌߞߌ߬ ߡߊ߲߬ߛߊ߬ ߞߘߐ
ߦߌߟߡߊ:ߞߏߟߏ߲ߞߊߟߊ߲߫
ߦߌߟߡߊ:ߣߏߙߊߛߏߓߊ߫